Επεξεργαστής+κειμένου

Επεξεργαστής κειμένου

Η παραδοσιακή θεώρηση της γραφής έχει μία τριπλή λειτουργία: Προέκταση της μνήμης, επικοινωνία με τους άλλους επεξεργασία. Η πληροφορική εστιάζει περισσότερο στον τρίτο, και έχει επιπτώσεις στην ίδια την υπόσταση του κειμένου: από διαρκές και σταθερό γνωστικό υπόβαθρο, μετατρέπεται σε ένα ιδιαίτερα εύπλαστο μέσο, με απροσδιόριστη θέση στο χώρο και αβέβαιη ιδιοκτησία. Στο πλαίσιο αυτό, ο επεξεργαστης κειμένου μπορεί να χρησιμοποιηθεί ως ανοικτό και ευέλικτο εκπαιδευτικό εργαλείο, το οποίο δεν ευκολύνει την εκμάθηση της γραφής, αλλά επιτρέπει την επεξεργασία [διορθώσεις, σελιδοποίηση, μετακίνηση παραγράφων]. Δίνει την ευκαιρία απόδοσης ενός «καθαρού γραπτού», το οποίο απομακρύνει τον μαθητή από την απογοήτευση των κόκκινων σημάνσεων και βοηθά στην απενοχοποίησή του. το κείμενο δεν αντιμετωπίζεται ως τελικό προϊόν σκέψης πριν την πληκτρολόγησή τους, αλλά ως ακατέργαστη ύλη που διαμορφώνεται σταδιακά. Η πληροφορική μετατρέπει το κείμενο (ή /και την εικόνα) σε ένα δυνητικό αντικείμενο, απεριόριστα τροποποιήσιμο. Επιτρέπει την επανεξέταση και αναθεώρησή του και τη δημιουργία συνεργατικών κειμένων. Πιθανά να ευνοεί την άμεση, χωρίς πρότερη σκέψη γραφή και να δημιουργήσει σύγχυση στο παιδί ανάμεσα στο τελειωμένο κείμενο και στο κείμενο που χρειάζεται επιπλέον επεξεργασία και σελιδοποίηση.

Επιστροφή στην προηγούμενη σελίδα